cyanic-selkie/wikianc huggingface dataset:
ရှာလမိန်း
နယ်ပယ်ချဲ့ထွင်ခြင်း
ထိုဘုရင်ကြီးသည် ဘုန်းတန်ခိုး ကြီးမား၍ ထင်ရှား သလောက် အရပ်အမောင်း မြင့်မားပြီးလျှင် ကြံ့ခိုင်သန်စွမ်း ဖျတ်လတ်သည်။ ထိုခေတ်အခါက ဘုရင်များနည်းတူ စာရေး စာဖတ်ခြင်းကို ထိရောက်စွာ သင်ကြားဆည်းပူးခြင်း မပြုခဲ့ သော်လည်း လက်တင်ဘာသာကို ဖတ်နိုင်သည်။ ဂရိဘာသာ စကားကို နားလည်သည်။ ရှေးက ရောမနိုင်ငံတော်အား ဖျက် ဆီးခဲ့သော ဂျာမန်အရိုင်းလူမျိုးများ၏ အဆက်အနွယ်ဖြစ်သော် လည်း အနောက်ရောမ နိုင်ငံတော်ကို ပြန်လည်ထူထောင်သူ၊ ခရစ်ယန်သာသနာစောင့်ဧကရာဇ်တစ်ပါး ဖြစ်ပေသည်။ အရှေ့ ရောမနိုင်ငံတော်ဖြစ်သော ဗိုင်ဇင်းတိုင်နိုင်ငံ၏ ဧကရာဇ်ကလည်း ရှားလမိန်းအား (အနောက်) ရောမနိုင်ငံတော်၏ ဧကရာဇ်အဖြစ် အသိအမှတ်ပြုလေသည်။
နတ်ရွာစံခြင်း နှင့် နောက်ဆက်တွဲ
နန်းသက်တလျှောက် အနောက်ဥရောပ ကုန်မတတ်တိုက်ခိုက်သိမ်းသွင်းခဲ့သော ရှာလမိန်းသည် ၈၁၄တွင် နန်းစိုက်ရာ အာချန်တွင် နတ်ရွာစံသည်။ နတ်ရွာမစံမှီ မိမိအင်ပါယာကို သုံပိုင်းပိုင်းပြီး သားတော်သုံးပါးကို ခွေဲ၀ပေးရန် စီစဉ်သော်လည်း သားတော်နှစ်ပါးက သူ့အလျင်ကွယ်လွန်သွားသဖြင့် ကျန်ရစ်သည့် သားတော် ဘုရားတရားသမား ကြည်ညိုသူ လူဝီက တစ်ဦးတည်း ဆက်ခံသည်။ သို့သော် လူဝီမှာလည်း ဆက်ခံသူမထားပဲ နတ်ရွာစံပြန်ရာ လူဝီ၏သားတော် နှစ်ပါးက အင်ပါယာကို ခွဲယူကြသဖြင့် စစ်ဖြစ်ပွားရာမှ ရှာလမိန်းထူထောင်သည့် အင်ပါယာကြီးမှာ သူကွယ်လွန်ပြီး နှစ်၃၀အကြာတွင် အပိုင်းကြီး ၃ ပိုင်းကွဲသွားခဲ့ရသည်။ ပထမအပိုင်းမှာ ယနေ့ ပြင်သစ်နိုင်ငံ အကုန်နီးပါး၊ ဒုတိယအပိုင်းမှာ ယနေ့ ဂျာမနီနိုင်ငံ အကုန်နီးပါး၊ တတိယအပိုင်းမှာ ပြင်သစ်ဂျာမနီ နောင်ဖက်နယ်စပ်တစ်လျှောက် နှင့် အီတလီမြောက်ပိုင်း ဒေသများ ဖြစ်သည်။
ရည်ညွှန်းကိုးကား
ကျော်စွာ၁၀၀-ဒေါက်တာသန်းထွန်း
ကိုရီးယား ဧကရာဇ် စည်းတံဆိပ်
ဆီးပန်းတံဆိပ်(이화문; 李花紋) သို့မဟုတ် တောင်ကိုရီးယား ဧကရာဇ်စည်းတံဆိပ်တော်သည် ကိုးရီးယား အင်ပါယာ၏ သင်္ကေတများထဲမှ တစ်ခု ဖြစ်သည်။
မူလက တော်ဝင်မိသားစု၏ သင်္ကေတဖြစ်ပြီး နောက်ပိုင်းတွင် သက်တမ်းတို အင်ပါယာ၏ စည်းတံဆိပ်အဖြစ် အသုံးပြုခဲ့သည်။ သင်္ကေတတွင် ဆီးပန်း(이화)ပါရှိသည်။ မယ်ဟွာ ဟု အများသိကြသော ဆီးပန်းပွင့်ကလေးများသည် ကိုရီးယားတွင် နွေဦး၏ အစကို ရည်ညွှန်းသည်။ ရုပ်ပိုင်းဆိုင်ရာ နူးညံ့သိမ်မွေ့ကာ အခက်အခဲများကို ရင်ဆိုင်ရာတွင် ရဲစွမ်းသတ္တိ ရှိသော ဆီးပန်းကို ကိုရီးယားနှင့် တရုတ်စာ တတ်မြောက်သူများက နှစ်ပေါင်းများစွာ သဘောကျခဲ့ကြသည်။ ဆီးပန်းသည် ရာသီနှစ်ခုကြားတွင် ပွင့်လန်းလာသည်နှင့်အမျှ နွေးထွေးမှု၊ အသွင်ကူးပြောင်းမှုနှင့် အသီးအပွင့်များ၏ ကတိတို့ကို ဆောင်ကြဉ်းပေးသည့် နွေဦး၏ သင်္ကေတအဖြစ်လည်း ရှုမြင်ကြသည်။ ရှေးခေတ်ကတည်းက ဆီးပန်းပွင့်သည် နက်နဲသော အဓိပ္ပါယ်များနှင့် ရာဇဝင်များဖြင့် ပြည့်နှက်နေခဲ့သည်။ ဆောင်းရာသီအကုန်တွင် ဆီးပွင့်များပွင့်ကြပြီး ယင်းကြောင့် ၎င်းကို နွေဦး၏ သံတော်ဆင့်ဟုလည်း ခေါ်ကြသည်။
ကဏ္ဍ:ကိုရီးယားနိုင်ငံ၏ အမျိုးသားသင်္ကေတများ
ဇမ္ဗူ့သပြေပင်
ဇမ္ဗူ့သပြေပင် (Syzygium jambos) သည် ဇမ္ဗူဒိပ်ကျွန်းဦးတွင် ပေါက်သောကမ္ဘာ ဦးသစ်ပင်ကြီးဖြစ်သည်။ တစ်ကမ္ဘာပတ်လုံး တည်နေနိုင်သည့် သစ်ပင်ကြီး ခုနစ်ပင်တွင် ပါဝင်သော သစ်ပင်ကြီးဖြစ်သည်ဟု အင်္ဂုတ္တိုရ် အဋ္ဌကထာ၊ သာရတ္ထသင်္ဂဟအဋ္ဌကထာတို့တွင် လာ သည်။ ထိုကျမ်းဂန်လာစကားအရ ဇမ္ဗူ့သပြေပင်၏ အမြင့် အစောက်မှာ ယူဇနာ ၁ဝဝ၊ ပင်စည်လုံးပတ် ယူဇနာ ၃ဝ ရှိ သည်ဟူ၏။ ခက်မငါးဖြာရှိ၍၊ အကိုင်းအခက် ငယ်ပေါင်းမှာ ရှစ်သောင်းရှိသည်။ အလွန်ထူထပ်သောအရွက်၊ စိပ်သောအရွက် ရှိသည်ဖြစ်၍၊ မိုးပေါက် ဆီးနှင်းပေါက်တို့သည်အတွင်းမဖောက် နိုင်ချေ ဟူ၍လည်းဆိုသည်။
ဇမ္ဗူ့သပြေပင်၏အသီးတို့သည် လူတို့တီးသော မရိုးစည်မျှ လောက်ရှိကုန်၏။ ပတ္တမြားညိုအဆင်းရှိ၍ ပျားလပို့အရသာ ကဲ့သို့ လွန်စွာချိုမြိန် ကောင်းမြတ်သော အရသာရှိကုန်သည်။ ထိုအသီးတို့ကို ဆင်ပမာဏရှိသော ငှက်ကြီးတို့သည် ဆွတ်ယူ သုံးဆောင်ကုန်၏။ တန်ခိုးကြီးသော ရသေ့ရဟန်းတို့သည်၎င်း၊ ဇော်ဂျီတပသီတို့သည်၎င်း ဆွတ်ယူသုံးဆောင်ကုန်၏။
အရှေ့မျက်နှာ၊ အနောက်မျက်နှာ၊ တောင်မျက်နှာတို့သို့ ထွက်သော အကိုင်းအခက်တို့မှသီးသော အသီးတို့သည် ဇမ္ဗူဒိပ် ကျွန်းအပြင်သို့ကျကုန်၏။ မြေက်မျက်နှာသို့ထွက်သော အကိုင်း အခက်မှအသီးတို့သည်ကား သီတာသမုဒ္ဒရာသို့ ကျလေကုန် သည်။ သမုဒ္ဒရာသို့ကျသော အသီးတို့ကား ဇမ္ဗူရာဇ်ရွှေစင်အတိ ချည်း ဖြစ်ကြကုန်၏။
ရွှေမဖြစ်သေးသော အခါ အရသာမျိုးလွန်သည်ဖြစ်၍ ငါးတို့သည်၎င်း၊ နဂါးတို့ သည်၎င်း စားကြကုန်၏ဟူ၍ အာဒိကဏကမ္ဘာဦးကျမ်းနှင့် ဇမ္ဗူဒီပစာတမ်းတို့တွင် ဆိုထားလေသည်။
မဟာဝါပါဠိတော်တွင် မြတ်စွာဘုရားသခင်သည် ဥရုဝေဠ ကဿပတို့အား တရားဟောရွတ်ချွတ်တော်မူရန်အလို့ငှာ ဇမ္ဗူ့ သပြေပင်မှ သပြေသီးကိုယူဆောင်ခဲ့ပြီးသော် သုံးဆောင်စေသည် ၎င်း၊ သုတ္တန်ပါဠိတော်၌ ရာဇဂြိုဟ်ပြည်သား ရဟန်းနှစ်ပါးနှင့် ရှင်မောဂ္ဂလာန်ထေရ်တို့သည် ဇမ္ဗူ့သပြေပင်မှ သပြေသီးကို ယူဆောင်သုံး ဆောင်ကြောင်းကို၎င်း ဖော်ပြထား၏။
ဇမ္ဗူသပြေပင်မှအသီးတို့သည် ရေသို့ကြွေကျသောအခါ သာယာသော အသံကိုမြည်၏။ ထိုအသံကိုစွဲပြု၍ ပြုတ်ပြုတ် ဗြုန်းဟူသော ဗျောသံတူရိယာတီးလုံးသွားကို ဖန်တီးခဲ့ကြသည် ဟု အဆိုရှိသည်။ ဤကိုရည်၍ ရွှေဘုံနိဒါန်းတွင်၊ 'ဝေဠုအညို၊ စိမ်းလဲ့စိုသား၊ မြင့်မိုထုတ်သန်း၊ မြခါးပန်းမှ၊ မယွန်းပေါ်ထူး၊ မြောက်စူးစူးဝယ်၊ ကျွန်းဦးသပြေ၊ ည|ာမှကြွေသား၊ ကျပေ တုံလှာ၊ ရေမျက်နှာထက်၊ သံဝါကျူးလွန်၊ နစ်လေဟန်တူ၊ ပြုတ်ပြုတ်ဟူ၍၊ ပေါ်မူထူးလည်၊ ပြုန်းပြုန်းမြည်ရှင့်၊ နတ်စည် အစ၊ မပေး၍ရသား'ဟူ၍ စပ်ဆိုထားသည်ကို တွေ့ရသည်။
တဆယ်ထုရွာ၊ နောင်မွန်းမြို့နယ်
တဆယ်ထုရွာ(Tasehtu)သည် ကချင်ပြည်နယ်၊ ပူတာအိုခရိုင်၊ နောင်မွန်းမြို့နယ်၊ ရပ်ဘော့ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၈၀၅၂ ဖြစ်သည်။ ၂၀၁၄ သန်းခေါင်စာရင်းအရ ရပ်ဘော့ကျေးရွာအုပ်စုတွင် ကျား ၄၆၃ ဦး၊ မ ၄၁၀ ဦး၊ လူဦးရေစုစုပေါင်း ၈၇၃ ဦး နေထိုင်သည်။
ကိုးကား
ကဏ္ဍ:နောင်မွန်းမြို့နယ်ရှိ ရွာများ
သစ်ပုတ်ကွင်းရွာ၊ ချောင်းသာကြီး
သစ်ပုတ်ကွင်းရွာ၊ ချောင်းသာကြီး
လွယ်နမ်းရွာ၊ မိုးနဲမြို့နယ်
ကိုးကား
ကဏ္ဍ:မိုးနဲမြို့နယ်ရှိ ရွာများ
အိုင်တီခေတ်နည်းပညာနှင့်အလုပ်အကိုင်အခွင့်အရေး
ဖွံ့ဖြိုးမှုနောက်ကျနေသောနိုင်ငံများတွင် အိုင်တီနှင့်ပတ်သက်၍ ဘာလုပ် ဘာကိုင် ရမှန်း မသိဖြစ်နေချိန်တွင် ဖွံ့ဖြိုးတိုးတက်သည့်နိုင်ငံများ၏ အိုင်တီဈေးကွက်က ပျက်လုလုဖြစ်နေသည်။ သို့ဖြစ်ရာ ကျွမ်းကျင်သူ ပညာရှင်များက အိုင်တီခေတ်တွင် ပညာရှင်တွေ ပျောက်သွားမည်လောဟု စိုးရိမ်သောကတွေပွားနေကြသည်။ အမှန်မှာ နည်းပညာရှင်တွေ အိုင်တီခေတ်တွင် အမြဲလိုအပ်နေ မည်သာဖြစ်သည်။
ဥပမာ ဖွံ့ဖြိုးတိုးတက်သည့်နိုင်ငံများတွင် Google နှင့် Apple လိုကုမ္ပဏီ ကြီးများက လျှမ်းလျှမ်းတောက်နေသည်။ ထိုကုမ္ပဏီကြီး များအတွက် အလုပ်အကိုင် အခွင့် အလမ်းတွေက နိုင်ငံအနှံ့တွင်ရှိနိုင်သည်။ ကုမ္ပဏီတွေပြိုင်ဆိုင်သည့်ကြားတွင် ပညာ ရှင်တွေကလည်း မျက်နှာပွင့်ကြရသည်မှာ ထုံးစံလိုဖြစ်သည်။ ကိုယ့်ဘက်ကသာ တတ်ကျွမ်းအပ်သည်များကို အပြည့်အဝပြနိုင်ပါက ထင်ပေါ်လျှင် စင်တော်က ကောက်မည် သာဖြစ်သည်။ တကယ်တော်ပြီး တကယ်တတ်သည့်ပညာရှင်များသည် အလွန်မျက်နှာပွင့်ကြသည်။ လစာ၊ အခွင့်အရေး၊ အပိုဆုကြေးတွေအမျိုးမျိုး အပြိုင် မက်လုံးပေးပြီး ခေါ်နေကြသည်။ ကမ္ဘာကျော်ကုမ္ပဏီကြီးများ၏ လုပ်ကွက်နှင့် ပုံစံတွေကပြောင်းလဲသွားသည်။ ဥပမာ အမေရိကန်နိုင်ငံမှ ကုမ္ပဏီကြီးတွေက အမေရိကန်တွင်ရုံးကြီးတွေ အခြေစိုက်ပြထားပြီး အိုင်တီနှင့်ပတ်သက်သည့် လုပ်ငန်း များကို နိုင်ငံရပ်ခြားတွင် သွားအပ်ကြသည်။ တရုတ်နှင့် အိန္ဒိယလိုနိုင်ငံများတွင် လူ့စွမ်းအားရင်းမြစ်တွေကပေါကြွယ်လှသဖြင့် အနောက်နိုင်ငံနှင့် ဖွံ့ဖြိုးတိုးတက်ပြီး နိုင်ငံကြီးတွေအတွက် မျက်စိကျစရာဖြစ်လာသည်။ အလားတူ အာရှတွင်လည်း ဗီယက်နမ်၊ လာအို၊ ကမ္ဗောဒီးယားနိုင်ငံများသည် ခိုင်းတာလုပ်၊ ပေးသမျှယူပြီး ပြန်မပြော နားထောင်တတ်လွန်းသဖြင့် အနာဂတ်အိုင်တီလုပ်ကွက်ဖြစ်လာစရာ အကြောင်းရှိသည်ဟု မြင်လာကြသည်။ သို့ဖြစ်ရာ အိုင်တီသည် အိမ်တိုင်ယာရောက် အလုပ်အကိုင်အခွင့်အလမ်းတွေ ဖြစ်လာစရာအကြောင်းများစွာရှိပေသည်။
နောင်လာမည့်ဆယ်စုနှစ်တစ်စုအတွင်း ဖွံ့ဖြိုးတိုးတက်လာနိုင်သည့် အိုင်တီလုပ်ငန်း များအနက် လုပ်ငန်း ၁၀ ခု ကို အမေရိကန်အစိုးရသည် စစ်တမ်းများကောက်ယူပြီး ထုတ်ပြန်ထားသည်။
1.	Information System Manager
ကုမ္ပဏီတစ်ခုတွင် အလုပ်အကိုင်နှင့် လုပ်ငန်းပုံစံများကို တသမတ်တည်းထား၍ မဖြစ်နိုင်တော့ပေ။ အလုပ်ရှင်နှင့် အလုပ်သမားဆက်ဆံရမှုများနည်းလာပြီး အလုပ်သမားအချင်းချင်း ပြန်လည်အုပ်ချုပ်ဆက်ဆံရမှုများသာ ခေတ်စားလာသည်။ IS မန်နေဂျာဆိုသည်မှာ ကုမ္ပဏီ၏ အဓိကကျသည့် နည်းပညာဗျူဟာများကို ချမှတ်ပေးရသူတွေဖြစ်လာသည်။ ကိုယ့်လုပ်ငန်းကို ကျွမ်းကျင်စွာ နားလည်သဘော ပေါက်ထားရသည်။ လုပ်ငန်းသဘောကိုနောကျေအောင် သိသူတွေဖြစ်ဖို့လိုသည်။ ထို့ပြင် ကုမ္ပဏီတွင်အသုံးပြုနေသည့် Server ? bandwidth ကွန်ပျူတာတွေအကြောင်း ကိုလည်း သိထားရသည်။ သတင်းအချက်အလက်နှင့်နည်းပညာကို ကိုယ့်လုပ်ငန်း ခွင်အတွက် မည်သို့အကျိုးရှိအောင် အသုံးချရမည်ကို တတ်ကျွမ်းလေ့လာထားဖူး သည့် အတွေ့အကြုံပညာတို့နှင့် ပေါင်းစပ်ပြီး ဆုံးဖြတ်ဖြေရှင်းပေးနိုင်သူ ဖြစ်ရန် လည်းလိုသည်။
သူတို့နိုင်ငံတွင် IS မန်နေဂျာလိုနေရာမျိုးအတွက် နည်းပညာနှင့်ပတ်သက်ပြီး သာမန်ထက်တတ်ကျွမ်းသည့် ဘွဲ့ဒီဂရီပိုင်ဆိုင်ထားသူများကိုသာ ရွေးချယ်ခန့် အပ်လေ့ရှိသည်။ ကိုယ်တိုင်က လက်ရှိအတွေ့အကြုံလည်းရှိမည်၊ အလုပ်ရှင် လိုချင်သည့် ဘွဲ့လည်းပိုင်ဆိုင်ထားမည်ဆိုလျှင် အခွင့်အလမ်းကောင်းသည့် ထိုရာထူး မျိုးကို ပိုင်ဆိုင်ပါလိမ့်မည်။ တာဝန်ကြီးပြီး ခန့်အပ်ရန်ခက်ခဲသည့်ထိုရာထူးမျိုးကို ရယူနိုင်သည့် ပညာစွမ်းမျိုးကိုယ့်တွင်ရှိမည်ဆိုလျှင် ခံစားရ ဖွယ်ရှိသည့် ငွေကြေး ပမာဏမှာ တစ်နှစ် ဒေါ်လာ ၉၂၀၀၀ မှသည် တစ်သိန်းအထိဖြစ်ပေလိမ့်မည်။
2.	Database Adminastrator
Database Adminastrator ဆိုသည်မှာ အလုပ် သမားများနှင့် ဖောက်သည်များအတွက် သတင်းအချက်အလက်များကို အပြန်အလှန်အသုံးပြုနိုင်ရေးနှင့် လုံခြုံစိတ်ချရရေး တို့ကို အာမခံချက်ပေးရသူများဖြစ်သည်။ Administrator တစ်ယောက်သည် ကွန်ပျူတာသင်တန်းဆင်းပြီး ကျွမ်းကျင်ပါသည်ဟုပြောရုံနှင့် လုံလောက်မည် မဟုတ်ပေ။ လတ်တလောဖြစ်ပေါ်လာနိုင်သည့်ပြဿနာများကို ချက်ချင်း လက်ငင်း ဖြေရှင်းပေးနိုင်သူများကိုသာ ထိုရာထူးအတွက် သတ်မှတ်ခြင်းခံရနိုင်ဖွယ်ရှိသည်။
အွန်လိုင်းပေါ်တွင်ရှိသည့် သတင်းအချက်အလက်နှင့် နည်းပညာ ပရိုဂရမ်များသည် အခြေခံ database ကျွမ်းကျင်မှုများနှင့်တည်ဆောက်ထားတတ်သည်ဖြစ်ရာ administrator တစ်ယောက်အနေဖြင့် စာတွေ့လက်တွေ့ နောက်ဆုံးပေါ် နည်းပညာ ရပ်များပေါ်တွင် ခြုံငုံသုံးသပ်နိုင်စွမ်းရှိပြီး ဖြေရှင်းနိုင်စွမ်းရှိသူများဖြစ်ရလိမ့်မည်။ အခြေခံဘွဲ့တစ်ခုခုနှင့် လုပ်ငန်းခွင်အတွက် အသိအမှတ်ပြုထားသည့် ကျွမ်းကျင် လက်မှတ်တစ်ခုခုလိုသည်။ တစ်နှစ်လျှင် ဒေါ်လာ ၈၅၀၀၀ ကျော်ကျော်ရနိုင်သည်။
3.	Operating System Developer
OS Developer များကို အမေရိကန်နိုင်ငံအတွင်းရှိ ကုမ္ပဏီကြီးများတွင်သာ ခန့်အပ်လေ့ရှိကြသဖြင့် ရှားရှားပါးပါးရာထူးမျိုးဖြစ်သည်ဟုဆိုနိုင်သည်။ Operating System ဆိုသည်မှာ ကွန်ပျူတာများ၏အသက်လိုဖြစ်နေသဖြင့် OS ကို ကျွမ်းကျင်ပိုင်နိုင်စွာသိထားသူများဖြစ်ရန်လိုသည်။ မိုဘိုင်းလ်ဖုန်း၊ ကား၊ ရေခဲ သေတ္တာနှင့် အခြားအိုင်တီဆိုင်ရာ ပစ္စည်းထုတ်လုပ်သည့် စက်ရုံအလုပ်ရုံကြီးများ တွင်လည်း ယခုအခါ OS Developer များကိုခန့်အပ်လာကြပြီဖြစ်သည်။ နည်းပညာနှင့်ပတ်သက်သည့် ဘွဲ့တစ်ခုခုရထားရန်လိုသည်။ ထို့ပြင် ဆော့ဖ်ဝဲ ပလက်ဖောင်းများစွာကို ကျွမ်းကျင်စွာ လေ့လာထားသူများ ဖြစ်ရန်လည်း လိုသည်။
5.	Application Developer
AD များသည် တစ်နှစ် ဒေါ်လာ ၇၀၀၀၀ ကျော် ရတတ်သည်။ Application များကို ကျွမ်းကျင်ရန်အတွက် အထွေအထူးသင်တန်းကြီးများတက်ပြီး လိုက်စားရန် မလိုပေ။ ယခုအခါ အွန်လိုင်းထဲတွင် သက်ဆိုင်ရာနယ်ပယ် အလိုက် application များကို အခမဲ့လေ့လာနိုင်သည့်အပြင် အွန်လိုင်းမှတစ်ဆင့် စပွန်ဆာပေးသည့် ကုမ္ပဏီများတွင် စာမေးပွဲဝင်ရောက်ဖြေဆိုပြီး အသိအမှတ်ပြုအောင်လက်မှတ် များကို အလွယ်တကူရယူနိုင်ပြီဖြစ်သည်။ AD များအနေဖြင့် သာမန်စာစီစာရိုက်နှင့် စာရင်းဇယားလုပ်ပြတတ်ရုံမျှသာခိုင်းသည်ဆိုလျှင် လစာနည်းတတ်ပြီး ပရောဂျက် ကြီးများတွင် အစွမ်းပြနိုင်မှ လစာကောင်းတတ်သည်။
6.	Computer System Analyst
IS မန်နေဂျာများနှင့် နီးကပ်စွာလုပ်ကိုင်ရမည့်သူများဖြစ်သည်။ Analyst ဟု ဆိုထားသဖြင့် ကွန်ပျူတာနှင့်ပတ်သက်သည့် စိန်ခေါ်မှုမှန်သမျှကို နှိုက်နှိုက် ချွတ်ချွတ်ဖြေရှင်း ပြတတ်သူဖြစ်ရန်လိုသည်။ ကုမ္ပဏီအတွင်းရှိ အလုပ်သမား များသုံးစွဲသည့်ကွန်ပျူတာများအတွက် ဟာ့ဒ်ဝဲနှင့် ဆော့ဖ်ဝဲ ပြဿနာများကို မိမိ ကျွမ်းကျင်မှုကိုပေါင်းစပ်ပြီး ဖြေရှင်းပေးနိုင်ရန်လည်းလိုသည်။ တစ်နှစ် ဒေါ်လာ ၆၆၀၀၀ ကျော်ရနိုင် သည်။
7.	Computer System Designer
CSD များသည် တစ်နှစ် ဒေါ်လာ ၆၅၀၀၀ နီးပါး ရတတ်သည်။ CSD များ၏တာဝန်မှာ ကွန်ပျူတာ system တစ်ခုခု၏ အကျိုးသက်ရာက်မှု အပေါ်တွင် သာ လေ့လာအကဲဖြတ်ရတတ်ခြင်း၊ အခြားကြီးများသည့် ဆော့ဖ်ဝဲပရောဂျက်များကို ကိုင်တွယ်ဖြေရှင်းရတတ်သည်။ နည်းပညာနှင့်ပတ်သက်သည့် ဘွဲ့တစ်ခုခုရှိထားရန် လိုသည်။ ကုမ္ပဏီများတွင် CSD ကိုဘွဲ့တစ်ခုတည်းသာမက ပေါင်းသင်းဆက်ဆံ ရေးကိုပါ စစ်ဆေးပြီးမှ ခန့်တပ်ကြသည်။
ဤရာထူးအတွက် အဖွဲ့လိုက်ပူးပေါင်းဆောင်ရွက်တတ်မှုအတွေ့အကြုံနှင့်၊ ဆော့ဖ်ဝဲ များကို အဖွဲ့လိုက်လုပ်ဆောင်ခဲ့သူများကို ဦးစားပေးခန့်လေ့ရှိသည်။ CSD များသည် ကိုယ်ပိုင်တီထွင်နိုင်စွမ်းနှင့် ဖန်တီးဉာဏ်စွမ်းများရှိ ရန်လိုသည်။ ပြဿနာတစ်ခုခု ပေါ်လာလျှင် ဦးဆောင်ဖြေရှင်းနိုင်သည့်စွမ်းရည်မျိုးလည်းရှိရပေလိမ့်မည်။ အွန်လိုင်း တွင် CSD များအတွက် အမြဲ update ဖြစ်နေစေမည့် ပရိုဂရမ်များကို မပြတ်လေ့လာပြီး မွမ်းမံနေသင့်သည်။
8.	Data Processing Specialist
ကုမ္ပဏီတစ်ခုတွင် မန်နေဂျာနှင့် administrator များက ကုမ္ပဏီ data များ အတွက်အထောက်အကူပြုနေချိန်တွင် အထူးကျွမ်းကျင်သူများ အမည်ခံထားရသည့် အဖွဲ့က ထို data များကို တိကျမှန်ကန်မှုရှိစေရန် ပြုစုစီမံပေးကြရသည်။ ဘဏ်နှင့် အကျိုးဆောင်ကုမ္ပဏီကြီးများတွင် DPS များကိုခန့်ထားလေ့ရှိကြသည်။ နည်းပညာ ဆိုင်ရာဘွဲ့တစ်ခုခု ရှိထားရန်လိုသည်။ Data များကို backup လုပ်ခြင်းနှင့် transfer လုပ်ခြင်းများကို ကျွမ်းကျင်ရန်လိုသည်။ ဘဏ္ဍာရေးနှင့် ဆေးလောကတွင်အလုပ်လုပ်လိုသည်ဆိုပါက အွန်လိုင်းမှတစ်ဆင့် အိုင်တီဒီဂရီတစ်ခုခုကိုရယူနိုင်သည်။ အွန်လိုင်းတွင် database နှင့် storage device များကိုလေ့လာနိုင်ပါသေးသည်။ ကိုယ့်လုပ်ဆောင်ရ မည့်နယ်ပယ်ကို ကျွမ်းကျင်သူ ဖြစ်မည်ဆိုလျှင် တစ်နှစ် ဒေါ်လာ ၆၄၀၀၀ ကျော်ရရှိနိုင်သည်။
9.	Web Hosting Technician
လွန်ခဲ့သည့် ၁၀ နှစ်ကျော်ခန့်ဆိုလျှင် Web Hosting ပညာရှင်ဆိုသည့်ရာထူးကို မည်သူမျှစိတ်ကူးကြမည် မဟုတ်ပေ။ ယခုခေတ်တွင် Web သည် အိမ်တိုင်း၊ နေရာ တိုင်းအတွက် မရှိမဖြစ်လိုအပ်သည့် လျှပ်စစ်နှင့် ရေပေးဝေရေးစနစ်ကဲ့သို့ ဖြစ်လာ ပြီဖြစ်သည်။ ကုမ္ပဏီများနှင့် သီးခြား လုပ်ငန်းရပ်များတွင် အွန်လိုင်းကို promotion လုပ်ရန် အထူးလိုအပ်လာပြီဖြစ်သည်။ မိမိတို့ site များကို စာများ၊ ပုံများ၊ data များထည့်က တိုးတက်အောင်လုပ်သည့်ဓလေ့များခေတ်စားလာသည်။ ကွန်ပျူတာ ဖြင့် သင်တန်းပေးခြင်း၊ မိမိတို့ဖောက်သည်များကို ကျေနပ်အောင် ဝန်ဆောင်မှု ပေးခြင်းတို့အား Web မှတစ်ဆင့်ပြုလုပ်လာကြပြီဖြစ်သဖြင့် hosting လုပ်ရန် ပညာရှင်များစွာလိုအပ်သည့်ခေတ်ဖြစ်လာသည်။
WHT အလုပ်အတွက် ဟာ့ဒ်ဝဲနှင့် ဆော့ဖ်ဝဲနှစ်မျိုးစလုံး ကျွမ်းကျင်ရန်လိုသည်။ ထို့ပြင် အင်တာနက် Web ကို ကျွမ်းကျင်ပိုင်နိုင်စွာဖြင့်ကိုင်တွယ်နိုင်ပြီး Security system များကိုလည်း နားလည်ရမည်ဖြစ်သည်။ စီနီယာပညာရှင်တစ်ယောက်သည် တစ်နှစ် ဒေါ်လာ ၆၄၀၀၀ ခန့်ရနိုင်သည်။
9.	Computer Support Specialist
မိုက်ခရိုဆော့ဖ်သည်တစ်ချိန်က “စားပွဲတိုင်းပေါ်မှာ ကွန်ပျူတာရှိရမည်” ဟု ပြောခဲ့ဖူးသည်။ ယခုမိုက်ခရိုဆော့ဖ်၏စိတ်ကူးယဉ်အိပ်မက်များသည် လက်တွေ့ ဖြစ်လာသည်။ ကွန်ပျူတာအိမ်တိုင်းလိုလိုတွင် ရှိလာသည်သာမက ကွန်ပျူတာ ပျက်သည့်အတွက်ပြင်ဆင်နိုင်မည့် နည်းပညာပိုင်းအကြံပေးသူတွေလည်း လိုအပ် လာသည်။ ကွန်ပျူတာပြင်နိုင်၊ မေးလာသမျှကိုအကြံပေးနိုင်ရန်အတွက် စာတွေ့ ချည်းသက်သက်မဖြစ်နိုင်ပေ။ စိတ်ပါဝင်စားမှု၊ လေ့လာလိုက်စားမှု၊ လက်တွေ့ များများလုပ်ဆောင်နိုင်မှုများမှ ပညာရှင်ဆိုသည့် ဘွဲ့ထူးကိုရလာနိုင်ပေလိမ့်မည်။ CSS ရာထူးသည် အမြဲစိန် ခေါ်ခြင်းခံနေရသည့် ကျွမ်းကျင်မှုဆိုင်ရာ ရာထူး တစ်ခုဖြစ်သည်။
တစ်ချိန်က အမေရိကန်နိုင်ငံတွင် ကွန်ပျူတာကျွမ်းကျင်သူတွေ နိုင်ငံရပ်ခြား ထွက်ကာ အလုပ်ရှာကြလိမ့်မည်၊ နောက်ပိုင်းတွင် ကွန်ပျူတာပြင်သည့်သူပင် ရှားသွားလိမ့်မည် ဟုထင်ခဲ့ကြဖူးသည်။ ယခုအချိန်အထိ ကွန်ပျူတာအတိုင်ပင်ခံ specialist များ လိုအပ်နေဆဲဖြစ်သည်။ သို့ဖြင့် ဖုန်းဖြင့် ကွန်ပျူတာပြဿနာ အဖြေရှာကြသည့်လုပ်ငန်းသည် ထွန်းကားလာရသည်။ ဆေးပညာကျွမ်းကျင်သည့် specialist တစ်ယောက်ကဲ့သို့ပင် ကွန်ပျူတာ specialist များမှာလည်း တစ်ရေးနိုးဖြေရှင်းပေးရမည့် လျှပ်တစ်ပြက်ပြဿနာများစွာရှိနိုင်သဖြင့် ကျွမ်းကျင်မှု ကအရေးကြီးသည်။ နည်းပညာဆိုင်ရာဘွဲ့တစ်ခုခုအပြင် ကွန်ပျူတာဆိုင်ရာ specialist အဖြစ်စံထားသည့် လက်မှတ်တစ်ခုခုလည်းလိုသည်။ အရည် အချင်းပြည့်ပညာရှင်တစ်ယောက်သည် တစ်နှစ် ဒေါ်လာ ၄၀၀၀၀ ခန့်ရနိုင်သည်။
10.	Desktop Publisher
ထိပ်တန်းရောက်နေသည့် နည်းပညာဆိုရာလုပ်ငန်းတိုင်းအတွက် ဘွဲ့မလိုပေ။ ကုမ္ပဏီကြီးများသည်သာ အစီရင်ခံစာများ၊ ညွှန်ကြားချက်များကို ဝန်ထမ်းများမှ တစ်ဆင့် ဆောင်ရွက်ခိုင်းလေ့ရှိကြသည်။ သို့ဖြစ်ရာ စာစီစာရိုက်ဝန်ထမ်းများသည် ကုမ္ပဏီတစ်ခုနှင့် ရုံးအဖွဲ့များတွင် မဖြစ်မနေ လိုအပ်လာသည်။ စာစီစာရိုက် သမားတစ်ယောက်၏ ကျွမ်းကျင်မှုကိုလည်း လျော့တွက်၍မရပေ။ သူကျွမ်းကျင် သည့်ပညာဖြင့် စာတစ်စောင် သို့မဟုတ် အစီရင်ခံစာတစ်ခု သို့မဟုတ် အစည်း အဝေးတွင်တင်ပြရ PowerPoint တို့ကို နှစ်လိုဖွယ်ဖြစ်အောင် ဆောင်ရွက်နိုင်စွမ်း ရှိရမည်ဖြစ်သည်။ ဂရပ်ဖစ်ဒီဇိုင်းပါတပ်ကျွမ်းထားရန်လိုပြီး အတွေ့အကြုံ အနည်း ဆုံး ၂ နှစ်ခန့်ရှိရန်လိုသည်။ လုပ်ငန်းခွင်ကျွမ်းကျင် မှုရှိရန်သာလိုအပ်ပြီး တစ်နှစ် ဒေါ်လာ ၃၂၀၀၀ ခန့်ရတတ်သည်။
အိုင်တီခေတ်လက်မှတ်
၂၁ ရာစုကို အိုင်တီခေတ်ဟုဆိုကြသည်။ အိုင်တီခေတ်တွင် အိုင်တီနှင့် ဆက်စပ်နေသည့်လက်မှတ်များ အရေးပါလာရသည်။ ကုမ္ပဏီတွေကလည်း အိုင်တီ လက်မှတ်တစ်ခုခုကို ရရှိထားသူများကိုသာ မျက်စိကျလာသည်။ အိုင်တီလောက သိထားစရာ တတ်ထားစရာတွေက များပြားလှသည်။ လူတိုင်း နည်းပညာတိုင်းနှင့် System တိုင်းကိုမသိနိုင်ပေ။ အိုင်တီဆိုသည်မှာ လူနှင့် ဆက်စပ်ပြီး ဖြစ်ပေါ် လာရသည်။ လူသားနှင့်မကင်းကွာနိုင်သေးသမျှ လူသားတို့အခန်းကဏ္ဍသည် အိုင်တီတွင်ပါဝင်ပတ်သက်နေရဦးမည်သာဖြစ်သည်။
သမိုင်းတွင် အလုပ်အကိုင်အခွင့်အလမ်းဆိုသည်မှာ ပေါ်ပေါက်လာသည့် နည်းပညာ ကို အမှီပြုပြီး တိုးတက်ထွန်းကားလာရသည်သာဖြစ်သည်။ အလုပ်တိုင်းတွင် ကျွမ်းကျင်မှုသည်မဖြစ်မနေအရေးကြီးလာသည်။ နည်းပညာတိုးတက် လာသည်နှင့် အညီ နည်းပညာကိုကျွမ်းကျင်စွာ အသုံးချတတ်သူများလည်းလိုလာသည်။ အိုင်တီခေတ်တွင် ကွန်ပျူတာသည် လူ့ဘောင်ဘဝကို ပြဋ္ဌာန်းသည့် ပစ္စည်း တစ်ခုဖြစ်လာသည်။ အိမ်၊ ကျောင်း၊ ရုံးများအပြင် ကစားကွင်းများတွင်ပါ ကွန်ပျူတာတွေရောက်လာသည်။ ကွန်ပျူတာသည် နေ့စဉ်လူနေမှုဘဝတွင် မရှိမဖြစ် ပစ္စည်းတစ်ခုဖြစ်လာသည်။ အိုင်တီခေတ်ထုတ်လုပ်မှုမှန်သမျှတွင် ကွန်ပျူတာသည် မပါမဖြစ်ပစ္စည်းတစ်ခုဖြစ်လာသည်။ ထိုသို့လုပ်ငန်းခွင်နှင့် နေရာတိုင်းတွင် မရှိမဖြစ်ကွန်ပျူတာကို လူတို့ထိန်းသိမ်းချုပ်ကိုင် ခိုင်းစေနိုင်စွမ်းရှိရန်လိုလာသည်။ ဤသို့ဖြင့် ကွန်ပျူတာ ကျွမ်းကျင်၊ ကွန်ပျူတာနှင့်ပတ်သက်သည့်နယ်ပယ်များတွင် ကျွမ်းကျင်၊ ကွန်ပျူတာစနစ်တစ်ခုဖြစ်ပေါ်စေရန် ကျွမ်းကျင်၊ ဖြစ်ပေါ်လာသည့် စနစ်များကို ထိန်းချုပ်နိုင်ရန်ကျွမ်းကျင်တွေ များစွာလိုလာရသည်။ ထိုသို့ ကျွမ်းကျင် သူများကို ဘာနှင့်သတ်မှတ်ရမည်နည်း။ ကျွမ်းကျင်ကြောင်းအသိအမှတ်ပြု ထားသည့် လက်မှတ် (certification) များဖြင့်သာ သတ်မှတ်ရမည်ဖြစ်သည်။ အိုင်တီခေတ်တွင် အိုင်တီလက်မှတ်သည် “စံ” တစ်ခုဖြစ်လာသည်။ အိုင်တီခေတ် တွင် အိုင်တီလက်မှတ်တစ်ခုခုကို ကိုင်ဆောင်ထားသူသာလျှင် ကုမ္ပဏီ သို့မဟုတ် လုပ်ငန်းခွင်တစ်ခုခုက ဆုံးဖြတ်သတ်မှတ်ရမည့် သူဖြစ်လာပေလိမ့်မည်။
ကွန်ပျူတာလက်မှတ်ဆိုသည်မှာ
ကွန်ပျူတာလက်မှတ်ဆိုသည်မှာ အိုင်တီနယ်ပယ်တစ်ခုတွင် အခြေခံသိကျွမ်းမှု မည်မျှရှိကြောင်း သတ်မှတ်ပေးသည့် အသိအမှတ်ပြုလက်မှတ်ကို ခေါ်ဆိုခြင်း ဖြစ်သည်။ ကွန်ပျူတာလုပ်ငန်းတွင် အသိအမှတ်ပြုလက်မှတ်တစ်ခုခုကို သတ်မှတ် ထားသည့် စာမေးပွဲတစ်ခုခုဖြေဆိုအောင်မြင်ပြီးမှသာ ရရှိနိုင်ပေသည်။ အိုင်တီ လက်မှတ်ဆိုသည်မှာ အိုင်တီနှင့်ပတ်သက်သည့်နယ်ပယ်တစ်ခုခုတွင် စာတွေ့၊ လက်တွေ့တစ်ခုခုလေ့လာမှတ်သားပြီးမှ ရရှိနိုင်သည့် လက်မှတ်မျိုးလည်းဖြစ်သည်။ သတ်မှတ်ထားသည့် အိုင်တီလက်မှတ်တစ်ခုခုကို ရရှိပြီးသူအား အိုင်တီလောကတွင် ကျွမ်းကျင်ပညာရှင်အဖြစ် သတ်မှတ်လေ့ရှိသည်။
အိုင်တီခေတ်ပညာအရည်အသွေးများ
လူတစ်ယောက်၏အရည်အသွေးကို သူလေ့လာကျွမ်းကျင် တတ်မြောက် သင်ယူထား သည့် အရည်အချင်းများနှင့်ဆုံးဖြတ်သတ်မှတ်နေဆဲဖြစ်သည်။ အိုင်တီခေတ်တွင် မဖြစ်မနေတတ်မြောက်ကျွမ်းကျင်ရမည့် အရည်အချင်းများကို သတ်မှတ်ပြီးသား ဖြစ်သည်။ အိုင်တီနှင့်ဆက်နွှယ်သော အရည်အသွေးများကို Level သုံးမျိုးဖြင့် ခွဲခြားသတ်မှတ် နိုင်သည်။
o	Level 1	- Certificate Level
o	Lelel 2		- Diploma Level
o	Level 3	- Degree Level
Certificate Level တွင် ရယူထားသင့်သည့် လက်မှတ် များမှာ
-	Certificate in Software Engineering
-	Certificate in Network Engineering
-	Certificate in Hardware Engineering
-	Certificate in Web Developer
-	Certificate in Graphic Designer
-	Certificate in Database Administration
Diploma Level တွင်ရယူထားသင့်သည့် လက်မှတ်များ မှာ
-	IDCS (UK)
-	DCS (UK)
-	IDEC (UK)
-	IADCS (UK)
-	ADCS (UK)
-	D.C.Sc/PGDCA/PGDMA
-	Diploma in Information Technology
-	Diploma in Software Engineering
-	Diploma in Network Engineering
-	Diploma in Computer Arts (Multimedia)
Degree Level တွင် ရယူထားသင့်သည့် လက်မှတ်များမှာ
-	B.C.Sc
-	B.C.Tech
-	B.Sc (Com Science)
-	BCIS (UK)
-	B.E (IT)
-	B.Tech (IT)
မြန်မာနိုင်ငံကွန်ပျူတာပညာရှင်အသင်းမှအသိအမှတ်ပြု လက်မှတ်များ
-	ITPEC (Cross Certification with Japan)
-	MCPA-FE Certification
အထက်ပါလက်မှတ်များကို မြန်မာနိုင်ငံကွန်ပျူတာပညာရှင်အသင်းမှ ကြီးမှူး ကျင်းပသည့် အောက်ပါစာမေးပွဲများ ကိုအောင်မြင်လျှင်ရရှိနိုင်သည်။
-	MCPA Fundamental Engineer Exam
-	MCPA Software Development Exam
-	MCPA Network Engineer Exam
မိုက်ခရိုဆော့ဖ်မှထုတ်ပေးသည့်နိုင်ငံတကာအသိအမှတ်ပြု လက်မှတ်များ
နိုင်ငံတကာအသိအမှတ်ပြုလက်မှတ်များသည် အိုင်တီလုပ်ငန်းကို အသက်မွေးဝမ်း ကျောင်းပြုလိုသူများအတွက် မရှိမဖြစ်လိုအပ်သည့် လက်မှတ်များဖြစ်သည်။ နိုင်ငံတကာတွင် မျက်နှာပန်းလှသည့်အိုင်တီလက်မှတ်များထဲတွင် မိုက်ခရိုဆော့ဖ်မှ ထုတ်ပေးသည့်လက်မှတ်များပါဝင်ပြီး မြန်မာနိုင်ငံတွင် အွန်လိုင်းမှတစ်ဆင့် စာမေးပွဲဖြေဆိုပြီး အလွယ်တကူရရှိနိုင်သော လက်မှတ်များဖြစ်သည်။ မိုက်ခရိုဆော့ဖ်မှလက်မှတ်များမှာ -
-	MCSE (Microsoft Certified Systems Engineer)
-	MCSD (Microsoft Certified Solution Developer)
-	MCAD (Microsoft Certified Application Developer)
-	MCSA (Microsoft Certified System Administrator)
-	MCTS (Microsoft Certified Technical Specialist)
-	MCITP (Microsoft Certified IT Professional)
အခြားအရေးပါသောအိုင်တီလက်မှတ်များ
အိုင်တီခေတ်တွင် အရေးပါသည့်အခန်းကဏ္ဍများထဲ၌ ချန်ထားခဲ့၍မရသည့် အတတ်ပညာနှင့် လက်မှတ်များထဲတွင် ပရိုဂရမ်ဘာသာရပ်ပါသည်။ အိုင်တီခေတ် တွင် ကွန်ပျူတာနှင့်ဆက်နွှယ်ပြီး လုပ်ငန်းများစွာရှိနိုင်သည်။ သို့သော် ထိပ်တန်းမှ နေရာယူထားသည့် ပညာရပ်တွင် ပရိုဂရမ်ကရှိနေသည်။ ပရိုဂရမ်ဘာသာရပ်သည် ခက်ခဲနက်နဲလှသည်မှန်သော်လည်း စိတ်ဝင်စားစွာလေ့လာလျှင် ကျွမ်းကျင်စွာတတ် မြောက်နိုင်သည့် ဘာသာရပ်ဖြစ်သည်။ နိုင်ငံတကာတွင် ပရိုဂရမ်မာများသည် အိုင်တီ နှင့် ဆက်စပ်သည့်လုပ်ငန်းပေါင်းစုံတွင် ပါဝင်ပတ်သက်နေရပြီး ရာထူး ကောင်း ကောင်းနှင့် လစာကောင်းကောင်းကို ပိုင်ဆိုင်နေကြသူများလည်းဖြစ်သည်။
မြန်မာနိုင်ငံရှိ ပရိုဂရမ်မာတစ်ဦးနှင့်ပရိုဂရမ်ဘာသာရပ်ကို လေ့ကျင့်သင်ကြား ပေးနေသည့်ဆရာတစ်ဦးက ပရိုဂရမ်နှင့် ပတ်သက်ပြီး ဤအလုပ်သည် အိမ်ထဲက အိမ်ပြင်မထွက်ဘဲ ငွေရှာနိုင်သည့် လုပ်ငန်းဖြစ်ကြောင်း၊ ပရိုတစ်ခု ပေါက်သွားလျှင် ငွေသန်းနှင့်ချီပြီးရနိုင်ကြောင်း၊ လူတိုင်းဒုံးပျံတစ်စင်း တည်ထွင်ရန် မဖြစ်နိုင်သော် လည်း ကမ္ဘာ့အဆင့်မီ ဆော့ဖ်ဝဲတစ်ခုကို လူတိုင်းတီထွင်နိုင်ကြောင်း၊ အနာဂတ်တွင် ကုမ္ပဏီတိုင်း အဖွဲ့အစည်းတိုင်းတွင် ဆော့ဖ်ဝဲကို မဖြစ်မနေ သုံးကြရတော့မည် ဖြစ်သဖြင့် ဆော့ဖ်ဝဲကိုရေးသားနိုင်မည့် ပရိုဂရမ်တို့ကိုလေ့လာလိုက်စားထားခြင်းဖြင့် အလုပ်အကိုင် အခွင့်အလမ်းများ မရှားနိုင်ပါဟုဝေဖန်ထောက်ပြသွားသည်။ Database ဘာသာရပ်နှင့်ပတ်သက်ပြီး ရရှိနိုင်သည့် အလုပ်အကိုင် အခွင့်အလမ်းများမှာ -
-	Database Administrator (DBA)
-	Business Intelligence (BI) တို့ဖြစ်သည်။
Database နှင့်ပတ်သက်ပြီး လေ့လာလိုက်စားသင့် သည့် နည်းပညာများမှာ
-	Oracle Server
-	IBM DB2 Server
-	Sybase SQL Server
-	Microsoft SQL Server တို့ဖြစ်သည်။
အိုင်တီခေတ်တွင် လေ့လာလိုက်စားသင့်သည့် Programming ဘာသာရပ်များမှာ
Microsoft.Net
Sun Java တို့ဖြစ်သည်။
ပရိုဂရမ်ကိုတတ်ကျွမ်းထားသူများအနေဖြင့် ရရှိနိုင်သည့် အလုပ်အကိုင် အခွင့်အလမ်းများမှာ
-	Web Application Developer
-	Windows Application Developer
-	Enterprise Application Developer
-	Mobile Application Developer တို့ဖြစ်သည်။
နိုင်ငံတကာစံ သတ်မှတ်ထားသည့်အိုင်တီ Skillများ
နိုင်ငံတကာတွင် အိုင်တီနှင့်လုပ်စားတော့မည်၊ အဆင့်မြင့်မြင့်နေရာ လိုချင်သည် ဆိုလျှင် သူတို့သတ်မှတ်ထားကြသော စံအတိုင်း ကျွမ်းကျင်အောင် လုပ်ထား ကြရပေလိမ့်မည်။
အိုင်တီသမားတစ်ယောက် ကျွမ်းကျင်ထားရမည့် Language များမှာ
•	Java, XML, C, C++, JavaScript, SQL, HTML, UML
•	Sun ONE Studio (Forte),
•	Macromedia Dreamweaver MX,
•	Rational Rose,
•	UltraEdit-32,
•	Borland CBuilder,
အသုံးပြုနိုင်ရမည့် Operating System များ
•	Windows (XP, 2000, NT),
•	IBM OS/2 2.0,
•	HP-UX 9.0,
•	DEC VMS 4.1,
•	Unix (Linux and Sun Solaris)
အိုင်တီသမားတစ်ယောက်အနေဖြင့် နည်းပညာဆိုင်ရာ Skill နှင့်ပတ်သက်ပြီး အတွေ့အကြုံကို ဤသို့သတ်မှတ်နိုင်သည်။
Web Technologies နှင့်ပတ်သက်၍ Dream weraver, JavaScript, HTML များတွင် လုပ်ငန်းအတွေ့ အကြုံ ၄ နှစ်မှ ၇ နှစ်သတ်မှတ်သည်။
Skill Level နှင့်ပတ်သက်ပြီး အိုင်တီသမားတစ်ယောက်ကို ဤသို့ သတ်မှတ်သည်။
Language	Years' Experience	Skill Level
•	C			6		Expert
•	C++			4		Intermidate
•	JavaScript		6		Expert
•	SQL			4		Intermidate
•	HTML			6		Intermidate
•	UML			2		Novice
အိုင်တီသမားတစ်ယောက်ဘဝကိုခံယူပြီး အိုင်တီဖြင့် အသက်မွေးလိုသူများအနေဖြင့် ကွန်ပျူတာတတ်ရုံလေးမျှဖြင့် လုံလောက်နိုင်မည်မဟုတ်ပေ။ အိုင်တီလောကသည် လွန်စွာကျယ်ဝန်းလှသည်။ ကွန်ပျူတာတစ်လုံးတည်းမှာပင် သိထားသင့်သော အချက်တွေကကုန်နိုင်အံ့မထင်ပါ။ အိုင်တီဖြင့် အသက်မွေးလိုသူများကို အကြံ ပြုရ လျှင် လိုင်းတစ်ခုခုကို သေသေချာချာ ရွေးသင့်သည်ဟု ပြောလိုသည်။ ကွန်ပျူတာ ဂရပ်ဖစ်ဒီဇိုင်းလိုင်းကိုလိုက်မည်ဆိုလျှင် application များကို ကျွမ်းကျင်စွာသုံးတတ် စေရန် အချိန်ယူလေ့လာရမည်ဖြစ်သည်။ သတင်းမီဒီယာခေတ်ဖြစ်သဖြင့် Layout ဒီဇိုင်နာများ၊ ဂရပ်ဖစ်ဒီဇိုင်နာများ လွန်စွာလိုသည့်ခေတ်ဖြစ်နေသည်။ ပြည်တွင်း မှာပင် အလုပ်အကိုင်အခွင့်အလမ်းတွေပေါသည်။ ဂျာနယ်တိုက်တွေ၊ မဂ္ဂဇင်းတိုက် တွေပေါသဖြင့် ကျွမ်းကျင်မှုအလိုက် အလုပ်အကိုင်ပေါသည်။ လစာလည်းကောင်းပြီး ဘဝရပ်တည်နိုင်ရေးအတွက် ပြည်တွင်းတွင်စဉ်းစားသင့်သည့် လုပ်ငန်းဖြစ်သည်။ ဂရပ်ဖစ်ဒီဇိုင်နာတစ်ယောက်သည် တီထွင်နိုင်မှုနှင့် ဆန်းသစ်သည့် အတွေးအခေါ် များ၊ စူးစမ်းလေ့လာလိုသည့် စိတ်နှင့် အနုပညာမျက်စိ အမြင်များရှိရန်လိုသည်။
ကွန်ပျူတာကိုသုံးတတ်ရုံသာမဟုတ် ဖန်တီးစေခိုင်း တတ်ရန်အတွက်ပါ ကြိုးစားချင် သူများသည် ပရိုဂရမ်ဘာသာရပ်ကို လေ့လာသင့်ပါသည်။ ပရိုဂရမ် ရေးသားခြင်း သည် စိတ်ဝင်စားစရာကောင်းပြီး ချမ်းသာကြွယ်၀နိုင်သည့်နည်းလမ်း တစ်ခုဟူ၍ ပြောနိုင်ရုံမျှမက အလုပ်အကိုင်မရှားသည့် အတွက် ပရိုဂရမ်မာတစ်ယောက်ဖြစ်ရန် ကြိုးစားသင့်ပါ သည်။
မည်သည့်လုပ်ငန်းမဆို စူးစိုက်လေ့လာမှုရှိပြီး ဇွဲရှိမှသာလျှင် တိုးတက် အောင်မြင်နိုင်သည်။ သူများပြောတိုင်း လိုက်လုပ်၊ ဟိုဟာ ကောင်းမည်ထင်၍ ပြောင်း၊ သည်ဟာကောင်းမည်ထင်ပြီးလျှောက်ပြောင်းလျှင် ရေသာများပြီး ငါးမတွေ့ ဆိုသလို ဖြစ်သွားနိုင်သည်။ အိုင်တီလောကတွင် ကြီးသည် ငယ်သည်ဟူ၍မရှိပေ။ စိတ်ပါဝင်စားသလောက် ငယ်သည်ကို ကြီးအောင်လုပ်နိုင်ပြီး ကြီးသည်ကိုလည်း ငယ်အောင်လုပ်နိုင်ခွင့်များရှိသည်သာဖြစ်သည်။ ကွန်ပျူတာသည် လူမှုဘဝအတွက် အဆင်တန်ဆာ၊ မရှိမဖြစ်ပစ္စည်း တစ်ခုဖြစ်နေသရွေ့ ကွန်ပျူတာနှင့် ပတ်သက်သည့် လုပ်ငန်း၊ ယင်းတို့နှင့်ဆက်စပ်နေသည့် အိုင်တီလုပ်ငန်းများသည် အခွင့်အလမ်း ကောင်းနေဦးမည်သာဖြစ်သည်။
ဇမ္ဗူဒီပဥဆောင်းကျမ်း
ဇမ္ဗူဒီပဥဆောင်းကျမ်း
ဇမ္ဗူဒီပဥဆောင်းသည် ဇမ္ဗူဒီပါကျွန်း၏ဥဆောင်းသဖွယ် မြန်မာနိုင်ငံ၏ ပထဝီဝင်နှင့် အုပ်ချုပ်ပုံစနစ်တို့ကို ဖော်ပြသော ကျမ်းဖြစ်သည်။ အပိုင်းသုံးပိုင်းရှိ၏။ ပထမပိုင်း၌ ရွှေတိဂုံစေတီ သမိုင်းမှစ၍ မြန်မာတိုင်းရေးပြည်ရေးဆိုင်ရာ ပထဝီဝင်နှင့်နယ် နိမိတ် စသည်တို့ကိုဖော်ပြသည်။ ဒုတိယပိုင်း၌ရှမ်းပြည်သမိုင်း၊ ၉၆၃ ခုရွာအချို့တို့၏ အကြောင်းအရာများနှင့် ၉၉၉ ခု အောက်မြန်မာပြည်ဆိုင်ရာ အမိန့်တော်စသည်တို့ကို ဖော်ပြ သည်။ တတိယပိုင်း၌ ၉၉၉ ခုမှ ၁၁ဝ၃ ခုအတွင်းပြုစုသော မြန်မာနိုင်ငံအရပ်ရပ် ဆိုင်ရာ စစ်တမ်းစသည်တို့ကို ဖော်ပြ သည်။ ထိုကျမ်းကို မည်သူပြုစုစီရင်သည်ဟူ၍ အသေအချာ မသိရချေ။ သို့ရာတွင် နိုင်ငံတော်အုပ်ချုပ်ပုံစနစ်ကို သိလို၍ စစ်တမ်းရှာဖွေရန် အမိန့်ထုတ်သော အနောက်ဘက်လွန်မင်း တရားကြီး၏ အမိန့်တော်ကို အစွဲပြု၍ဖြစ်ပေါ်လာသောစစ်တမ်း၊ အမှာတမ်း၊ အမိန့်တော်စသည်တို့၏ ညွန်ပေါင်းသည် ဇမ္ဗူဒီပ ဥဆောင်းကျမ်းဖြစ်သည်ဟု ယူဆကြ၏။ ဇမ္ဗူဒီပဥဆောင်းကျမ်း တွင် ဘိုးတော်ဘုရား၏ ၁၁၄၅ ခုစစ်တမ်းများ၌ ဖော်ပြသော အကြောင်းအရာ တစုံတစ်ခုမျှ မတွေ့ရသည်ကိုထောက်သော်၊ ထိုကျမ်းကို ၁၁၄၅ ခုမတိင်းမီ ပြုစုစီရင်သည်ဟု ယူဆအပ်၏။ ၉၆၃ ခုစစ်တမ်းတစ်ခုတွင် ရန်ကုန်မြို့ကိုတွေ့ရာ၊ ယင်းစစ်တမ်း ကို နောက်ထပ်တည်းဖြတ်ကြောင်း သိရ၏။ သို့ရာတွင် အကြောင်းအရာအားလုံးကို ခြုံ၍ကြည့်မူ၊ ဇမ္ဗူဒီပဥဆောင်းကျမ်း ၌ ဖော်ပြသောအုပ်ချုပ်ပုံစနစ်သည် အင်းဝကို ပဲခူးကမအောင် မြင်မီ မြန်မာမင်းတို့၏ အုပ်ချုပ်ပုံစနစ်ဖြစ်ကြောင်း သိသာ၏။
ဤကျမ်းသည် စစ်တမ်းတို့ကိုသာ စုဆောင်းထားသည် မဟုတ်၊ အခြားအကြောင်းအရာများကိုလည်း ဖော်ပြသည်။ 'အမိန့်တော်ရှိသည်။ အရပ်ရပ်ရှမ်းပြည်၊ ယွန်းပြည်၊ တရုတ် ပြည် မြို့စားစော်ဘွားဝန်ကြီး ဝန်ထောက် အခွန်ဝန် စာရေးကြီး ဝင်းမှူး၊ ဆင်မှူးအမှုထမ်းဗိုလ်မှူး၊ တပ်မှူးစစ်ကဲနားခံ တပ်စာ ရေးအကြီး အကြပ်အကွပ်အကဲတို့'ဟု အစချီသော ၇၂၉ခုထုတ် သည့် မင်းကြီးစွာစော်ကဲ၏ အမိန့်တော်သည် အထူးမှတ်သား ဖွယ်ကောင်း၏။ ဘုရင်မင်းမြတ်၏ လွှတ်တော်အမှုထမ်းများ သည် ပြော့ကြီးမှူး၊ စမြောင်မှူး၊ သာရကာအမှူး၊ နားထောက်၊ နားခံ စသည်တို့ဖြစ်ကြောင်း သိရ၏။
'ရှမ်းပြည် ယွန်းပြည် တလိုင်းပြည်မှစ၍ အရှေ့ကိုလား သော် သံတံတား၊ အနောက်ကိုလားသော် ပင်လယ်နား။ တောင် ကိုလားသော် ယိုးဒယား။ မြောကိုလားသော် ရေပေါ်ငါ့နားကြီး။ အက္ကပတ်ကသည်းတို့နေရာ လူပေါင်းတို့ကို ရတနာပူရရွှေမြို့ ကြီး ရွှေxD;pိုက်ရာ အစိုးရတော်မူသော သီရိသုဓမ္မရာဇာမဟာ ဓိပတိ အမည်တော်ရှိသော ဘဝရှင်မင်းတရားကြီးလက်ထက်'ဟု အစချီသော ၉၉၉ ခုထုတ်သည့် သာလွန်မင်းတရားကြီး၏ အမိန့်တော်သည်လည်း မှတ်ဖွယ်ကောင်း၏။ ကလန် သံပျင် မြေတိုင် မြေထိန်းအစရှိသည်တို့ကို ဖော်ပြ၏။
သရက်ခုံ(ရေဇင်း)မြို့ဟောင်း
သရက်ခုံ(ရေဇင်း)မြို့ဟောင်း
ရေဇင်းတက္ကသိုလ်နှင့် ရေဇင်းရှိသစ်တော၊ လယ်ယာစိုက်ပျိုးရေး စသည့် သုတေသန ဗိမာန်များကို လူသိများလှသည်။ သို့ရာတွင် ရေဇင်းတက္ကသိုလ်နယ်မြေ၊ စိုက်ပျိုးရေးသုတေသန ဌာန၏ တောင်ဘက်၌ရှိသော သရက်ခုံရွာကလေးကိုမူ လူသိအလွန်နည်းပေမည်။ ဤသရက်ခုံ ကျေးရွာကလေးအနီးတွင် မြို့ဟောင်းရာခပ်သေးသေးတစ်ခုကို ကောင်းကင်ဓာတ်ပုံထဲ၌ ဖတ်ရှု တွေ့ရှိရ၏။ အရာဟောင်းမှာ သေးငယ်သဖြင့် မြို့ဟောင်းဖြစ်ရန်ထက် ခံတပ်ဟောင်းတစ်ခုခု ဖြစ်ရန်က ပို၍ အလားအလာရှိသည်။
မြို့ဟောင်းတည်နေရာ
သရက်ခုံ(ရေဇင်း)မြို့ဟောင်းကလေးသည် မြောက်လတ္တီတွဒ် ၁၉ ဒီဂရီ ၄၆မိနစ်နှင့် အရှေ့လောင်ဂျီတွဒ် ၉၆ဒီဂရီ ၁၅မိနစ်ခွဲခန့်တွင် တည်ရှိသည်။ ပျဉ်းမနား ရေဇင်းသွားလမ်းမကြီး အတိုင်းသွားလျှင် ရေဇင်းတက္ကသိုလ်၏တောင်ဘက် နှစ်မိုင်ခန့်တွင် အရှေ့စူးစူးသို့ အသစ်ဖောက်လုပ်ထားသည့် လမ်းမကြီးတစ်ခုကို တွေ့ရလိမ့်မည်။ ပျဉ်းမနား-ပင်လောင်းလမ်း ပင်တည်း။ ဤလမ်းအတိုင်း ၂-မိုင်ခန့်သွားလျှင် သရက်ခုံကျေးရွာသို့ရောက်သည်။ မြို့ဟောင်း ရာသည် သရက်ခုံကျေးရွာ၏မြောက်ဘက်၌ ကပ်လျက်တည်ရှိသည်။
ဤမြို့ဟောင်းကလေးမှာ တောင်ငူ ၅၂-မြို့ထဲ၌ အကျုံးဝင်သည့် မြို့ငယ်တစ်မြို့လည်း ဖြစ်နိုင်သည်။ သို့ရာတွင် မည့်သည့်အမည်ဖြင့် တည်ရှိခဲ့သည်ကို မပြောနိုင်ပေ။
သရက်ခုံ(ရေဇင်း)ဟူသောအမည်မှာ စာရေးသူမှည့်ခေါ်ထားသည့်အမည်သာဖြစ်သည်။ သရက်ခုံရွာနှင့် ကပ်လျက်တည်ရှိနေသဖြင့် သရက်ခုံအမည်မှည့်ခြင်းဖြစ်သည်။ သို့ရာတွင် သရက်ခုံ၊ သရက်ကုန်း စသည့် အမည်များမှာ နေရာအနှံ့ရှိနေသဖြင့် မည်သည့်နေရာဒေသမှ သရက်ခုံဖြစ်သည်ကို သိရှိနိုင်ရန် သရက်ခုံ(ရေဇင်း)ဟု တွဲ၍မှည့်ခေါ်ထားခြင်းဖြစ်သည်။ ရေဇင်းဒေသသည်လည်း ရေဇင်းတက္ကသိုလ်ကို မှီလျက် လူသိများပြီး ဖြစ်သောကြောင့်ပင်ဖြစ်သည်။
မြို့ဟောင်း၏ပုံသဏ္ဌာန်နှင့်အရွယ်အစား
မြို့ရိုးများ ထင်ရှားစွာရှိသေးသည်။ မြေမြို့ရိုးပင်အဓိကဖြစ်ပြီး အနီးအနားရှိ နေရာဗန် ချောင်းထဲမှ သဘာဝကျောက်ခဲများဖြင့် သယ်ယူအားဖြည့်ထားဟန်တူသည်။ မြို့ရိုးတွင် နေရာ အနှံ့သဘာဝကျောက်ခဲများကို တွေ့ရ၏။ မြို့ရိုးအုတ်အစအနများမတွေ့ရ၍ အုတ်များဖြင့် တည်ဆောက်ဟန်မတူပေ။ သို့ရာတွင် တူးကြည့်ရသည်မဟုတ်သဖြင့် အတိအကျမပြောနိုင်ပေ။ အသစ်ဖောက်လုပ်ထားသည့်လမ်းမသည် နေရာဗန်ချောင်းကို ဖြတ်ကျော်ကာမြို့ဟောင်း၏ တောင်ဘက်မြို့ရိုးမှ ဖောက်ဝင်ပြီး မြောက်ဘက်မြို့ရိုးမှ ဖောက်ထွက်သွားသည်။ လမ်းမသည် အရှေ့ဘက်မြို့ရိုးကိုကပ်မြှောင်လျက် တည်ရှိသည်။
မြို့ဟောင်း၏ မြေမျက်နှာပြင်သည် အရှေ့ဘက်၌ အနည်းငယ်မြင့်ပြီး တောင်ဘက်သို့ ခပ်ပြေပြေနိမ့်လျှောသွားသည်။ တစ်နည်းအားဖြင့်ပြောရလျှင် စောင်းလျောခပ်ပြေပြေရှိသည့် မြေမျက်နှာပြင်တစ်ခုတွင် တည်ဆောက်ထားသည့် ခံတပ်မြို့ဟောင်းကလေးဖြစ်သည်။ ရေသွင်း၍ထားရှိသည့်ကျုံးမျိုး ရှိဟန်မတူဘဲ ချောက်ကျုံးများပင်ဖြစ်ပေလိမ့်မည်။ မြို့ရိုးများမှာ ချုံနွယ်ပိတ်ပေါင်း ဖုံးလွှမ်းလျက်ရှိလေပြီ။ မြို့ရိုးကိုဖြတ်ဖောက်၍ လမ်းဖောက်ထားသည့်နေရာ များ၌ပင် မြို့ရိုးအုတ်များကို မတွေ့ရပေ။
မြို့ခွင်၏ဧရိယာမှာ ၃၂-ဧကခန့် (၁၃ဟက်တာ)ခန့်မျှရှိလေသည်။ ယခုအခါ မြို့ခွင် အတွင်း၌ူ ယာခင်းများဖြစ်လျက်ရှိလေပြီ။ သရက်ခုံခံတပ်မြို့ဟောင်းကလေးသည် ယခုအခါ သွားရေးလာရေးလွယ်ကူသည့်နေရာတွင် တည်ရှိသည့် မြို့ဟောင်းကလေးတစ်ခုဖြစ်သဖြင့် သွား ရောက်လေ့လာလိုသည့် သမိုင်းပညာရှင်များ ရှေးဟောင်းသုတေသီများအတွက် အလွန်အဆင် ပြေနိုင်ပေသည်။ အချိန်မရွေးလွယ်ကူစွာသွားရောက်နိုင်ပေသည်။
ဆားချပ်ရွာ
ဆားချပ်ရွာ
အေးကုန်းရွာ၊ ညောင်ပင်ကြီး
အေးကုန်းရွာ (Ayekone)သည် စစ်ကိုင်းတိုင်းဒေသကြီး၊ ယင်းမာပင်ခရိုင်၊ ဆားလင်းကြီးမြို့နယ်၊ ညောင်ပင်ကြီးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၃၉၄၈ ဖြစ်သည်။
ပုဂံပုံရွာ၊ ရှောက်ချောင်း
ပုဂံပုံရွာ၊ ရှောက်ချောင်း
ဖိုးသောကြာ
ဖိုးသောကြာသည် မြန်မာနိုင်ငံသား သရုပ်ဆောင်တစ်ဦးဖြစ်ပြီး အဆိုတော်၊ ရုပ်ရှင်မင်းသား၊ စာရေးဆရာသုမောင်၏ သားဖြစ်သည်။ ဖိုးသောကြာကို ၁၉၈၂-ခုနှစ်တွင် ဦးသုမောင်နှင့် ဒေါ်အေးအေးမေ (အေးဘုံ)တို့မှ ရန်ကုန်မြို့တွင် မွေးဖွားခဲ့သည်။ နာမည်အရင်းမှာ မောင်သောကြာဖြစ်သည်။ မွေးချင်းလေးဦးအနက် ဒုတိယမြောက် ဖြစ်သည်။
ရီယိုဒီဂျနေးရိုးမြို့
ရီယိုဒီဂျနေးရိုးမြို့သည် တောင်အမေရိကတိုက်ရှိ ဘရာဇီးနိုင်ငံ ၏ မြို့တော်ဟောင်းဖြစ်သည်။ ရီယိုဒီဂျနေးရိုး ပင်လယ်အော်၏ အနောက်ဘက်ကမ်းပေါ်တွင် တည်ရှိ၍ အလွန်သာယာသော သင်္ဘောဆိပ်မြို့လည်း ဖြစ်၏။ တောင်အမေရိကတိုက်တွင် ဗျူနိုအေးရိစ်မြို့မှ လွဲလျှင် လူဦးရေအများဆုံးမြို့ ဖြစ်သည်။ ရီးအိုးဒါဇနရိုပင်လယ်အော်သည် ကုန်းတွင်းဘက်သို့ မိုင် ပေါင်းများစွာ ထိုးဝင်ပြီးလျှင် တောင်တန်းများ ဝိုင်းရံလျက် ရှိ၏။ ပင်လယ်အော်ထဲ၌လည်း ကျွန်းငယ်များရှိသည်။ အချို့ နေရာတို့တွင် တောင်စွယ်တောင်တန်းသည် ပင်လယ်ရေစပ် ထိအောင် သွယ်တန်းလျက်ရှိသဖြင့် သာယာသော ချိုင့်ဝှမ်းများ ကို မြို့တွင်း၌ပင် တွေ့နိုင်လေသည်။
ဖိုးသောကြာ
သုမောင် ရိုက်ကူးသော ဆို၊ က၊ ရေးတီး ဂုဏ်ပြုဇာတ်လမ်း စိန်ခြယ်ဖျာ ရောင်လင်း ရုပ်ရှင်ကားတွင် ပါဝင်သရုပ်ဆောင်ပြီး ရုပ်ရှင်အနုပညာ လောကထဲသို့ ဝင်ရောက်လာခဲ့သည်။
ရီယိုဒီဂျနေးရိုးမြို့
တစ်မိုင်ကျော်ရှည်သော ရီးအိုဗရန်ကိုခေါ် လမ်းမကြီးသည် မြို့လယ်ကို ဖြတ်သန်း၍ တစ်ဖက်တစ်ချက်၌ ခေတ်မီအဆောက် အအုံများ ရံလျက်ရှိသည်။ လမ်းဘေးတစ်လျှောက်တွင် ထန်းမျိုး ဝင် သစ်ပင်များကို စိုက်ပျိုးထား၍ လူသွားလမ်းကို ကျောက် ပြားများဖြင့် အကွက်ဖော်ထားလေသည်။ ပင်လယ်ကမ်း တစ်လျှောက်၌လည်း ဗီးရားမားခေါ် လမ်းမကြီး ရှိ၏။ ထို လမ်းမနှစ်သွယ်ဆုံရာ အနီးတွင် မွန်ရိုးနန်းတော် အမည်ရှိ အဆောက်အအုံရှိသည်။ မြို့တွင်း၌ ပန်းခြံများ၊ ဥယျာဉ်များ ရှိ၍ ၁၈ဝ၈ ခုနှစ်က စတင်စိုက်ပျိုး ပြုစုခဲ့သော ရုက္ခဗေဒ ဥယျာဉ်မှာ ကမ္ဘာအရပ်ရပ်မှ အပင်မျိုး စုံလှသည်။ အမျိုးသား ပြတိုက်၊ သမ္မတစံအိမ်၊ မျူနီစီပယ်ဇာတ်ရုံနှင့် အုပ်ချုပ်ရေး ဌာနရုံးများသည် မြို့ကျက်သရေဆောင် အဆောက်အအုံများ ဖြစ်ကြသည်။
ရီးအိုဒါဇနမြို့သည် ၂ဝ ရာစုနှစ်မတိုင်မီက ခေတ်နောက် ကျသော ရှေးဟောင်းမြို့တစ်မြို့သာ ဖြစ်၏။ မြို့လမ်းများသည် ကျဉ်းမြောင်း၍ ကျန်းမာရေးနှင့် မညီညွတ်သဖြင့် ရောဂါဘယ ထူပြော၏။ သင်္ဘောဆိပ်ကမ်း၌လည်း ရွံ့နွံ၊ သဲဖြင့်ပြည့်လျက် ရှိသဖြင့် သင်္ဘောကြီးများ မဆိုက်ကပ်နိုင်ကြချေ။ ကာဖီတမည် တည်းကို အဓိကထား၍ တင်ပို့ရောင်းချ၏။ ၂ဝ ရာစုနှစ်ထဲသို့ ရောက်လာသောအခါ ငွေပေါင်းမြောက်မြားစွာ အကုန်ခံ၍ မြို့ ကွက်နှင့် သင်္ဘောဆိပ်ကို ပြုပြင်ခဲ့ကြလေသည်။ ထိုကြောင့် ယခုအခါ ရီယိုဒီဂျနေးရိုးမြို့သည် အရောင်းအဝယ်ဖြင့် စည်ကား လာရုံမျှမက သင်္ဘောကြီးများဝင်ထွက်သွားလာနိုင်သော ခေတ်မီ ဆိပ်ကမ်းမြို့လည်း ဖြစ်လာလေသည်။
မြို့တွင် နေထိုင်သူတို့မှာ များသောအားဖြင့် ဗရင်ဂျီဂိုဏ်း ဝင်များ ဖြစ်သည်။ ဗရာဇီးတက္ကသိုလ်ကို ထိုမြို့တွင် ၁၉၂ဝ ပြည့်နှစ်က စတင်တည်ထောင်ခဲ့သည်။ ကက်သလစ်တက္ကသိုလ် ကိုမူ ၁၉၄၁ ခုနှစ်၌ တည်ထောင်ခဲ့သည်။ ကက်သလစ် တက္ကသိုလ်ကိုမူ ၁၉၄၁ ခုနှစ်၌ တည်ထောင်သည်။ အခြား စာသင်ကျောင်းများလည်းရှိရာ ပညာသင်ကြားရေး၌ တိုးတက် လျက် ရှိသည်။
ကာဖီကို အများဆုံး တင်ပို့ရောင်းချလျက်ပင် ရှိ၏။ အခြားထွက်ကုန်များမှာ သကြား၊ ပီလောပီနံဥ၊ ဆေးရွက်နှင့် ဆေးလိပ်၊ အသားနှင့် သားရေတို့ ဖြစ်သည်။ လူဦးရေ ၃၃ဝ၇၁၆၃ (၁၉၆၁)ယောက် ရှိသည်။
၂၀၁၄ ရီယိုအိုလံပစ်ပြိုင်ပွဲနှင့် ၂၀၁၆ ကမ္ဘာ့ဖလားပြိုင်ပွဲတို့ကိုလည်း ကျင်းပနိုင်ခဲ့သောမြို့ဖြစ်သည်။
ကျောက်တန်းရွာ၊ စခန်းကြီး
ကျောက်တန်း
အောင်ကြီး၊ ဦး (အဝေးရောက်မင်း)
အဝေးရောက်မင်း ဦးအောင်ကြီး [၁၈၅၃-၁၉၄၂]
အမရပူရမြို့၌ အဖ ဦးမှတ်၊ အမိ ဒေါ်စပယ်တို့က ၂၅ ဒီဇင်ဘာ ၁၈၅၃ တွင် မွေးဖွားသည်။ အဖမှာ စကု၊ စလင်း၊ ကျပင်၊ လယ်ကိုင်း လေးမြို့ဆိုင်ရာ စာရေးကြီးဖြစ်၍၊ ရွှေဘိုအနီး ထနောင်းဝန်း ရွာသူကြီးမျိုးရိုး ဖြစ်သည်။ ဦးအောင်ကြီးမှာ တဦးတည်းသောသား ဖြစ်သည်။
ခုနစ်နှစ်သား အရွယ်တွင် အမရပူရ မင်းသဲကျောင်းတိုက် မင်းတုန်းမင်း ဆရာတော်၊ ရွှေပြည် ဆရာတော်ကြီး ဦးပညာထံတွင် သဒ္ဒါရှစ်စောင်၊ ဋီကာကျော် အဘိဓာန် ကျမ်းများကို ဆည်းပူးသည်။ ၁၅ နှစ်သားတွင် သာမဏေဝတ်၍ နှစ်နှစ်ကြာမျှ စာကြီးပေကြီးများကို သင်ယူသည်။ ၁၇ နှစ်သားတွင် ရှင်လိင်ပြန်သည်။ လွှတ်တော် စာရေးကြီး ဦးမှုံထံတွင် ဆကာရန္တ၊ ကဗျာသာရတ္ထ၊ စွယ်စုံကျော်ထင် သတ်ပုံ၊ အတွက်အချက်၊ စာစီစာကုံးများကို ခြောက်လကြာမျှ သင်ယူရပြန်သည်။ ထို့နောက် စာရေး စာမေးပွဲ ဝင်ရောက်ဖြေဆို အောင်မြင်ခဲ့သည်။ စာမေးပွဲ အောင်ပြီးစတွင်ပင် ဝန်ထောက်ဘဝနှင့် ရှိနေသေးသည့် ကင်းဝန်မင်းကြီးက စာရေးကြီး ဦးမှုံ ထံမှ တောင်းယူ၍ ပျို့ကဗျာ လင်္ကာများ၊ စတုဓမ္မသာရ ကိုးခန်းပျို့၊ နေမိဘုံခန်းပျို့၊ ဘူရိဒတ်လင်္ကာကြီး၊ ဆုတောင်းခန်းပျို့ စသည်တို့ကို ဆက်လက် လေ့လာစေသည်။ လစာ တလ ၃ဝ ကျပ် ရရှိသည်။
ကဗျာလင်္ကာများ အတော်အတန် ကျွမ်းကျင်လာသော အခါ နားခံတော် ပြော့ကြီးမှူး ဦးဘိုး ထံတွင် လေးချိုး၊ ဧချင်း၊ ရတု၊ ရကန်၊ လူးတားများကို သင်ယူရပြန်သည်။ ထို့နောက် မင်းတုန်းမင်းတရားကြီးထံ စာတော်ဖတ် အဖြစ် အမှုထမ်းရသည်။ စာရေးတော်ကြီး လစာ ၃ဝ ကျပ်၊ စာတော်ဖတ် လစာ ၃ဝ ကျပ်၊ ပေါင်း ၆ဝ ကျပ် ခံစားရသည်။
သီပေါမင်း လက်ထက်တွင်လည်း စာတော်ဖတ် အဖြစ် ဆက်လက်၍ အမှုတော်ကို ထမ်းရသည်။ သီပေါမင်းနှင့် ငယ်စဉ်ကပင် သိကျွမ်းခဲ့သူ ဖြစ်ရာ မကြာမီ 'အဝေးရောက်မင်း' အဖြစ် တိုးမြှင့် သူကောင်းပြုခံရသည်။ 'နေမျိုးဇေယျကျော်ထင်' ဘွဲ့ကို ပထမ ချီးမြှင့်ခံရပြီးနောက်၊ ဒုတိယအကြိမ် 'နေမျိုးမင်းထင်ကျော်ခေါင်' ဘွဲ့ကို သနားတော်မြတ် ခံရပြန်သည်။
သီပေါမင်း ပါတော်မူပြီးနောက် စလေဒင်နှင့်အတူ ရှမ်းပြည်နယ် နယ်ခြားဒေသများသို့ ခြောက်လကြာမျှ လိုက်ပါ အမှုထမ်းခဲ့သည်။ ထို့နောက် အင်္ဂလိပ်အစိုးရ လက်အောက်တွင် အမှုထမ်းလိုစိတ် မရှိသောကြောင့် ရွှေဘိုသို့ ပြန်လာခဲ့သည်။ အဝေးရောက်မင်း ဘဝက ဝယ်ထားခဲ့သော လယ်ယာကို အမှီပြု စားသောက် နေထိုင်ခဲ့သည်။ ရတနာဂီရိသို့ သွားရောက်၍ အရှင် သီပေါမင်းတရားထံ ရှေ့တော်ဝင် ခစားခဲ့သည်။ ၃ဝ ဇန်နဝါရီ ၁၉၂၃ တွင် ရန်ကုန် သရစိမ်း စံအိမ်တော်၌ ကျင်းပသော ပျဉ်းမနား ကိုယ်တော်မြတ်ဘုရားနှင့် ကောလင်းစုဘုရားတို့ လက်ထပ်မင်္ဂလာပွဲသို့ ကိုယ်တိုင် တက်ရောက်ချီးမြှင့်၍ သတို့သားနှင့် သတို့သမီး အတွက် တေးထပ်များ ရေးစပ် လက်ဖွဲ့ခဲ့သည်။
၁၉၂၁ ခု၊ အောက်တိုဘာလ ၂၁ မှ ၂၄ ထိ မန္တလေးမြို့မှာ ကျင်းပခဲ့သော ဂျီစီဘီအေ နဝမအကြိမ်မြောက် နှစ်ပတ်လည် ညီလာခံ အစည်းအဝေးသို့ တက်ရောက်ကာ၊ ကိုယ်တိုင် သီကုံးသည့် ဩဘာရတုပိုဒ်စုံကို ဖတ်ကြားခဲ့သည်။ (၁၈) ကြိမ်မြောက် အမျိုးသားနေ့ အခါသမယတွင်လည်း အမျိုးသားနေ့ထူး အကြောင်းကို 'အမျိုးသား ပြက္ခဒိန် ရတုပိုဒ်စုံ' ရေး၍ ချီးကျူး ဂုဏ်ပြုခဲ့သည်။ ဇာတိသွေး ဇာတိမာန်နှင့် ရဲသွေးရဲမာန် စွမ်းအင်သတ္တိ ရဲသွေးညှိရန် လိုလားပုံ၊ မြန်မာ့ခေတ် မြန်မာ့စနစ်ဖြင့် ဒေါင်းအလံ လွှင့်ထူလိုပုံ၊ ဘာသာ သာသနာ ပညာ တိုးတက်ရေး လိုလား တောင့်တပုံများကို ဖွင့်ထုတ်ပြထားသည်။ ၁၉၃၂ တွင် ပေါ်ပေါက်ခဲ့သည့် မြန်မာနိုင်ငံကို အိန္ဒိယနှင့် ခွဲရေး-တွဲရေး ကိစ္စတွင် ရှစ်ဆယ်ကျော်အရွယ် ရှိလင့်ကစား ဇာတိသွေး ဇာတိမာန် တက်ကြွစွာဖြင့် ခွဲရေးဘက်မှ အပြတ် ရပ်တည်ပြခဲ့သည်။
အဝေးရောက်မင်း ပြုစုသည့် 'မဲဇာတောင်ခြေဋီကာ' ကို မြန်မာသက္ကရာဇ် ၁၂၉၆ ခု၊ နယုန်လတွင် ရွှေဘိုမြို့၊ မင်းရပ်၊ ကုန်းဘောင်သီရိန် စာပုံနှိပ်တိုက်က ပထမအကြိမ် ရိုက်နှိပ် ထုတ်ဝေခဲ့သည်။ မူပိုင်ရှင်မှာ ရွှေဘို၊ မင်းရပ်၊ ကံထရိုက် ဦးကြီးမောင်ဟု ဖော်ပြထားပြီး၊ တအုပ် အဖိုး ၈ ပဲ ဖြစ်သည်။ "… မဲဇာတောင်ခြေ ရတုနှင့် စပ်လျဉ်း၍ အယူအဆ ဝါဒ မညီညွတ် ချွတ်ချော် တိမ်းပါးလျက် အမျိုးမျိုး အစားစား ပြောကြားရေးမှတ် အဆုံးမသတ်နိုင်အောင် ရှိနေ၍ အဖြေအဖြောင့် စကား ရေးသားပါရန် တောင်းပန် တိုက်တွန်းကြ"သောကြောင့် ရေးသားရကြောင်း နိဒါန်းတွင် ဖော်ပြထားသည်။ တဆက်တည်းပင် "… ရှေးခေတ်သမယက အလွန် အထက်တန်းကျခဲ့၍ ယခုသမယ၌ အောက်တန်းကျလျက်နေသော မြန်မာစာပေ ပညာကို အားပေးချီးမြှောက် အထက်သို့ ရောက်စေလိုသည် တကြောင်း၊ မြန်မာစာပေမှု၌ နုလှသေးသော အမျိုးသား အမျိုးသမီးကလေးတို့၏ ဉာဏ်ရည်ဉာဏ်သွားကို ဖွံ့ထွား ကြီးပြင်း ရင့်သန်ခြင်းသို့ ရောက်စေလိုလှသည် တကြောင်း၊ ရတုကဗျာ လင်္ကာ မြန်မာစာပေ ပညာသည် မည်မျှလောက် ဂုဏ်သတင်းကို ဆောင်၍ မိမိဂုဏ်ကို ထွန်းပြောင်စေနိုင်သည်ကို သိစေလိုသည် တကြောင်း စသည့် အကြောင်းများကြောင့်၊ 'မဲဇာတောင်ခြေရတု' ၏ အဖြေစာသွားကို ငယ်နုသော အမျိုးသမီး အမျိုးသားကလေးများ၏ စိတ်ထား သဘောဓာတ်နှင့် လျောက်ပတ် သင့်တင့်အောင် ကြံဆောင်၍ ရေးသားရခြင်း ဖြစ်လေသည်" ဟူ၍ စေတနာကို ဖွင့်ဟ ထားခဲ့သည်။
'မဲဇာတောင်ခြေ ဋီကာ'သည် အဝေးရောက်မင်း၏ ကိုယ်ပိုင် အတ္တနောမတိဖြင့် ထိထိမိမိ တင်ပြထားသောစာ ဖြစ်၏။ ထိုစဉ်က အဝေးရောက်မင်းနှင့် သဘောမကြိုက်ညီကြသော ပညာရှင်များ၏ ဝိဝါဒ အမျိုးမျိုးလည်း ပေါ်ပေါက်ခဲ့သည်။ ၁၉၃၄ ခု၊ အောက်တိုဘာ တိုးတက်ရေး မဂ္ဂဇင်းမှ စတင်၍ ပါဠိဆရာကြီး ဆရာဘီ၊ ဥမဏ္ဍလာ စစ်ကိုင်းမြို့၊ ရွှေဘို ဦးလှကျော်၊ ကသာ ဦးမှတ်နှင့် ဦးဖိုးကျားတို့ အပြန်အလှန် ရေးသားခဲ့ကြသည်။ 'မဲဇာတောင်ခြေ ဋီကာ'ကို အကြောင်းပြု၍ ပေါ်ပေါက်လာသည့် စာပေ လှိုင်းဂယက်ထမှုများပင် ဖြစ်သည်။ သိပ္ပံမောင်ဝကမူ "မဲဇာတောင်ခြေ ဋီကာတွင် ရေးသားထားပုံမှာ ရှင်းရှင်းလင်းလင်း ပြတ်ပြတ်သားသား ထိထိမိမိ ရှိလှပေ၏။ ရှေးလည်းမီ၊ ခေတ်လည်းဆန်သော စာအုပ်ကောင်း တအုပ် ဖြစ်လေသည်" ဟူ၍ သုံးသပ်ခဲ့သည်။ "အဝေးရောက်မင်း၏ စာပေ ဗဟုသုတ နက်နဲ ကျယ်ပြန့်ပုံကို သက်သေ ထူနေသကဲ့သို့ ရှိသည်" ဟူ၍လည်း မောင်ခင်မင်(ဓနုဖြူ) က မှတ်ချက် ပေးခဲ့သည်။
အဝေးရောက်မင်းသည် သီချင်းကြီး၊ သီချင်းခန့်၊ အဲ၊ အန်၊ လူတား စသည့် တေးကဗျာများ၏ အမှန်အကန် ရွတ်ဖတ်နည်း၊ ဆိုနည်းတို့ကို လည်းကောင်း၊ အဓိပ္ပာယ် ကောက်ယူပုံတို့ကို လည်းကောင်း လွန်စွာ ပိုင်နိုင်သူ တဦး ဖြစ်သည်။ မြန်မာပြည် အရပ်ရပ်မှ မြန်မာစာပေ ပညာရှင်များ၊ သုတေသီများ၊ ဂီတပညာရှင်များ အဝေးရောက်မင်းထံ လာရောက် ဆည်းပူးခဲ့ကြသည်။ မြန်မာနိုင်ငံ သုတေသန အသင်းကလည်း ၁၉၄ဝ ပြည့်နှစ်၊ နိုဝင်ဘာလထဲတွင် အဝေးရောက်မင်းကို ရန်ကုန်သို့ ပင့်၍ ရတု၊ ရကန်၊ အန်ချင်း၊ လူးတား၊ မော်ကွန်း၊ လေးချိုးကြီး၊ တောလား၊ အိုင်ချင်း၊ အဲချင်း၊ ဧချင်း၊ သာချင်းတို့၏ မူမှန် သီဆို ရွတ်ဖတ်နည်းတို့ကို ဓာတ်ပြားသွင်းယူ မှတ်တမ်းတင်ခဲ့သည်။
၂၆ စက်တင်ဘာ ၁၉၄၂၊ အသက် ၈၉ နှစ် အရွယ်တွင် လူကြီးရောဂါဖြင့် ရွှေဘို၊ မင်းရပ်၌ ကွယ်လွန်ခဲ့သည်။ "… ဂီတပညာနှင့် ပတ်သက်၍သော် လည်းကောင်း၊ ထီးမူနန်းရာ စာပေ ပရိသတ်နှင့် ပတ်သက်၍သော် လည်းကောင်း အကြောင်းရှိတိုင်း ပညာရှိသူတို့ အမြဲဆည်းကပ် ကိုးကွယ်ရာ ဆရာကြီး တပါးဖြစ်သော အဝေးရောက်မင်း ဦးအောင်ကြီးသည် ကွယ်လွန်အနိစ္စ ရောက်ရှာလေပြီ ဖြစ်သောကြောင့် ဗမာပြည်သူပြည်သား အားလုံးက တမ်းတပူဆွေး တွေးတောဝမ်းနည်းခြင်း ဖြစ်ကြမည်မှာ အမှန်ဖြစ်ပေသတည်း" ဟူ၍ တိုင်းချစ်သတင်းစာ (၁၇၊ ၁ဝ၊ ၁၉၄၂) က ကမ္ပည်းတင်ခဲ့ပေသည်။ "ဦးအောင်ကြီးသည် စာပေ၊ သမိုင်း၊ အနုပညာ၊ ဂီတဘက်၌ ကျွမ်းသည့် ပညာရှင် ကဝိအမော်တဦး" ဟူ၍ မောင်အေးသန့်က လိုရင်းတိုရှင်း အနှစ်ချုပ်ဂုဏ်ရည်ကို ဖွင့်ပြခဲ့လေသည်။
[စာကိုး။ ။
(၁) မောင်အေးသန့်၊ နေမျိုးမင်းတင်ကျော်ခေါင် အဝေးရောက်မင်း ဦးအောင်ကြီး (၁၉၈၆)။
(၂) သိပ္ပံမောင်ဝ၊ ခေတ်စမ်း ရာဇဝင်ရေးများ (၁၉၅၅)။
ငရပခြိမ်ပိတ်ဆည်ရွာ၊ ဗျိုင်းသစ်
ငရပခြိမ်ပိတ်ဆည်ရွာ၊ ဗျိုင်းသစ်
အောင်ကြီး၊ ဦး (အဝေးရောက်မင်း)
အဝေးရောက်မင်း ဦးအောင်ကြီး [၁၈၅၃-၁၉၄၂]
(၃) လှသမိန်၊ ဂန္ထဝင် ပုဂ္ဂိုလ်ကျော်များ အတ္ထုပ္ပတ္တိပေါင်းချုပ် (၁၉၆၁)၊ စာ ၂၆၀-၂၆၁။
(၄) မောင်ခင်မင် (ဓနုဖြူ)၊ စာဆို့ဘဝ စာဆို့စေတနာ စာဆို့လက်ရာ (၂ဝဝ၃)၊ စာ ၁၇၈-၁၈၁။
(၅) ဦးမဏ္ဍလာ-စစ်ကိုင်း၊ 'မဲဇာတောင်ခြေ ဝိစာရဏစာတမ်း'၊ တိုးတက်ရေး မဂ္ဂဇင်း (နိုဝင်ဘာ ၁၉၃၄)၊ စာ ၉၉-၁ဝ၂။
(၈) မောင်သန်းဆွေ (ထားဝယ်)၊ ကုန်းဘောင်အလွန် (ဒုတိယအုပ်) [၂ဝ၁ဝ]၊ စာ ၂၉၂-၂၉၃။]
ထုံးပန်းရွာ၊ မင်းကင်းမြို့နယ်
ထုံးပန်းရွာ (Htonepan(Htoneman))သည် စစ်ကိုင်းတိုင်းဒေသကြီး၊ ကလေးခရိုင်၊ မင်းကင်းမြို့နယ်၊ ထုံးပန်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၅၈၅၈ ဖြစ်သည်။ ၂၀၁၄ သန်းခေါင်စာရင်းအရ ထုံးပန်းကျေးရွာအုပ်စုတွင် ကျား ၂၄၉ ဦး၊ မ ၂၂၄ ဦး၊ လူဦးရေ စုစုပေါင်း ၄၇၃ ဦးနေထိုင်သည်။
ကိုးကား
ကဏ္ဍ:မင်းကင်းမြို့နယ်ရှိ ရွာများ
အဗျာကတသုတ်
အညတရရဟန်း၏ လျှောက်ထားချက်အရ -
ခြံကန် (တောင်)ရွာ၊ ရေနံချောင်းမြို့နယ်
ခြံကန် (တောင်)ရွာ (Chankan(South))သည် မကွေးတိုင်းဒေသကြီး၊ မကွေးခရိုင်၊ ရေနံချောင်းမြို့နယ်၊ စိန်ပန်းပင်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၈၄၉၈၁ ဖြစ်သည်။ ၂၀၁၄ သန်းခေါင်စာရင်းအရ စိန်ပန်းပင်ကျေးရွာအုပ်စုတွင် ကျား ၁၈၂၉ ဦး၊ မ ၂၂၉၄ ဦး၊ လူဦးရေ စုစုပေါင်း ၄၁၂၃ ဦးနေထိုင်သည်။